CELEX: 32006D0656
Language: lt
Date: 1159488000000
Title: 2006/656/EB: 2006 m. rugsėjo 20 d. Komisijos sprendimas, nustatantis gyvūnų sveikatos reikalavimus ir sertifikavimo reikalavimus, taikomus importuojant žuvis dekoratyviniais tikslais (pranešta dokumentu Nr. C(2006) 4149)   (Tekstas svarbus EEE)

30.9.2006   
            
            
               LT
            
            
               Europos Sąjungos oficialusis leidinys
            
            
               L 271/71
            
         
      KOMISIJOS SPRENDIMAS
   
   2006 m. rugsėjo 20 d.
   nustatantis gyvūnų sveikatos reikalavimus ir sertifikavimo reikalavimus, taikomus importuojant žuvis dekoratyviniais tikslais
   (pranešta dokumentu Nr. C(2006) 4149)
   (Tekstas svarbus EEE)
   (2006/656/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 19 straipsnio 3 dalį, 20 straipsnio 3 dalį ir 21 straipsnio 1 dalį,
   kadangi:
   
               (1)
            
            
               Trečiųjų šalių ar jų teritorijų dalių, iš kurių valstybėms narėms leidžiama importuoti gyvas žuvis, jų kiaušinėlius ir lytines ląsteles, skirtas auginti Bendrijoje, sąrašas ir tokių siuntų gyvūnų sveikatos reikalavimai ir sertifikavimo reikalavimai nustatyti 2003 m. lapkričio 21 d. Komisijos sprendime 2003/858/EB dėl veterinarijos sąlygų ir sertifikavimo reikalavimų importuojamoms gyvoms žuvims, jų kiaušinėliams ir lytinėms ląstelėms, skirtoms ūkininkavimui, ir akvakultūros kilmės gyvoms žuvims ir jų produktams, skirtiems vartoti žmonėms, nustatymo (2).
            
         
               (2)
            
            
               Sprendimas 2003/858/EB netaikomas nuolat akvariumuose laikomoms tropinėms dekoratyvinėms žuvims, todėl gyvūnų sveikatos reikalavimai ir sertifikavimo reikalavimai, taikomi tropinėms dekoratyvinėms žuvims, nėra suderinti Bendrijos lygiu.
            
         
               (3)
            
            
               Dekoratyvinėmis žuvimis nemažai prekiaujama su trečiosiomis šalimis ir buvo susirūpinta Sprendimo 2003/858/EB taikymu šioms žuvims.
            
         
               (4)
            
            
               Tam tikros trečiosios šalys buvo įtrauktos į Sprendimo 2003/858/EB I priedą tik šaltavandenių dekoratyvinių žuvų eksporto tikslais. Taigi šios šalys turėtų būti nurodytos šio sprendimo I priede.
            
         
               (5)
            
            
               Iki šiol nacionalinius veterinarijos sertifikatus, kuriuose dekoratyvinėms žuvims nustatyti skirtingi gyvūnų sveikatos reikalavimai, parengė 14 valstybių narių. Tie gyvūnų sveikatos reikalavimai ir veterinarijos sertifikatų pavyzdžiai turi būti suderinti, kad būtų paprasčiau Bendrijos pasienio kontrolės postams, Europos dekoratyvinių žuvų pramonei ir taip pat trečiųjų šalių prekybos partneriams.
            
         
               (6)
            
            
               Konkretūs gyvūnų sveikatos reikalavimai ir veterinarijos sertifikatų pavyzdžiai, taikomi dekoratyvinėms žuvims, turi būti parengti pagal Sprendime 2003/858/EB nustatytas sąlygas ir sertifikatus, atsižvelgiant į konkretų šių gyvūnų naudojimą Bendrijoje bei į gyvūnų sveikatos būklę atitinkamoje trečiojoje šalyje, siekiant neleisti patekti ligoms, kurios, jei patektų ir išplistų Bendrijoje, galėtų padaryti didelę žalą Bendrijos ūkiuose veisiamų ir laukinių žuvų ištekliams.
            
         
               (7)
            
            
               Sertifikavimo standartai nustatyti 1996 m. gruodžio 17 d. Tarybos direktyvoje 96/93/EB dėl gyvūnų ir gyvūninių produktų sertifikavimo (3). Trečiųjų šalių sertifikuojančių pareigūnų taikomose taisyklėse ir principuose turėtų būti nustatytos garantijos, kurios turėtų būti lygiavertės nustatytosioms toje direktyvoje.
            
         
               (8)
            
            
               Šis sprendimas turėtų būti taikomas nepažeidžiant Bendrijos ar nacionalinių nuostatų dėl rūšių išsaugojimo.
            
         
               (9)
            
            
               Valstybėms narėms ir trečiosioms šalims reikia šiek tiek laiko prisitaikyti prie naujų importo sertifikavimo reikalavimų. Todėl šis sprendimas neturi būti iš karto pradėtas taikyti.
            
         
               (10)
            
            
               Pagal Pasaulio prekybos organizacijos (PPO) susitarimą dėl sanitarinių ir fitosanitarinių priemonių taikymo apie šį sprendimą buvo pranešta trečiosioms šalims, kad šios pareikštų pastabas.
            
         
               (11)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Taikymo sritis
   1.   Šiuo sprendimu nustatomos suderintos gyvūnų sveikatos taisyklės, reglamentuojančios dekoratyvinių žuvų importą į Bendriją.
   2.   Šis sprendimas taikomas:
   
               a)
            
            
               natūralioje aplinkoje sugautoms žuvims, kurios importuojamos dekoratyviniais tikslais;
            
         
               b)
            
            
               vežėjų ir didmenininkų importuojamoms dekoratyvinėms žuvims;
            
         
               c)
            
            
               dekoratyvinėms žuvims, importuotoms į naminių gyvūnėlių parduotuves, sodus ar sodų tvenkinius, parodinius akvariumus ir panašias, tiesioginio ryšio su Bendrijos vandenimis neturinčias, vietas.
            
         2 straipsnis
   Apibrėžtys
   Be Direktyvos 91/67/EEB 2 straipsnyje pateiktų apibrėžimų, šiame sprendime taip pat taikomi šie apibrėžimai:
   
               a)
            
            
               dekoratyvinės žuvys – žuvys, kurios laikomos, veisiamos ar teikiamos į rinką tik dekoratyviniais tikslais;
            
         
               b)
            
            
               šaltavandenės dekoratyvinės žuvys – dekoratyvinių žuvų rūšys, imlios vienai ar daugiau šių ligų: epizootinė hematopoetinė nekrozė (toliau – EHN), infekcinė lašišų anemija (toliau – ISA), virusinė hemoraginė septicemija (toliau – VHS), infekcinė hematopoetinė nekrozė (toliau – IHN), karpių pavasarinė viremija (toliau – SVC), bakterinė inkstų liga (toliau – BKD), infekcinė kasos nekrozė (toliau – IPN), Koi herpes virusas (angl. KHV) ir Gyrodactylus salaris infekcija;
            
         
               c)
            
            
               tropinės dekoratyvinės žuvys – dekoratyvinės žuvys, išskyrus šaltavandenes dekoratyvines žuvis;
            
         
               d)
            
            
               vežėjai – įmonės ar asmenys, tiekiantys dekoratyvines žuvis mažmenininkams ar didmenininkams, jų vardu importuodami siuntas ir užsakovams Bendrijoje tiesiogiai pristatantys užsakymus.
            
         3 straipsnis
   Šaltavandenių dekoratyvinių žuvų importo sąlygos
   Valstybės narės leidžia importuoti šaltavandenes dekoratyvines žuvis į savo teritoriją, tik jei:
   
               a)
            
            
               žuvys yra kilusios iš šalies, nurodytos:
               
                           i)
                        
                        
                           Sprendimo 2003/858/EB I priede; arba
                        
                     
                           ii)
                        
                        
                           šio sprendimo I priedo I dalyje;
                        
                     
         
               b)
            
            
               siunta atitinka garantijas, įskaitant pakuočių ir ženklinimo etiketėmis garantijas, ir pagal II priede pateiktą pavyzdį bei atsižvelgiant į III priede pateiktus paaiškinimus parengtame veterinarijos sertifikate nustatytus atitinkamus specifinius papildomus reikalavimus; ir
            
         
               c)
            
            
               žuvys buvo gabentos jų sveikatos būklės nekeičiančiomis sąlygomis.
            
         4 straipsnis
   Tropinių dekoratyvinių žuvų importo sąlygos
   Valstybės narės leidžia importuoti tropines dekoratyvines žuvis į savo teritoriją, tik jei:
   
               a)
            
            
               žuvys yra kilusios iš šio sprendimo I priedo II dalyje išvardytos šalies;
            
         
               b)
            
            
               siunta atitinka garantijas, įskaitant pakuočių ir ženklinimo etiketėmis garantijas, ir pagal IV priede pateiktą pavyzdį bei atsižvelgiant į III priede pateiktus paaiškinimus parengtame veterinarijos sertifikate nustatytus atitinkamus specifinius papildomus reikalavimus; ir
            
         
               c)
            
            
               žuvys buvo gabentos jų sveikatos būklės nekeičiančiomis sąlygomis.
            
         5 straipsnis
   Kontrolės priemonės
   Pagal Tarybos direktyvos 91/496/EEB (4) 8 straipsnį atvykimo valstybės narės pasienio kontrolės poste atliekamos iš trečiųjų šalių importuojamų dekoratyvinių žuvų veterinarinės patikros ir atitinkamai užpildomas Komisijos reglamente (EB) Nr. 282/2004 (5) nustatytas bendrasis veterinarinis įvežimo dokumentas.
   6 straipsnis
   Gamtinių vandenų taršos prevencija
   1.   Pagal šį sprendimą importuotos dekoratyvinės žuvys neturi būti paleidžiamos į žuvininkystės ūkius ar kitas valdas, iš kurių jos gali ištrūkti ir patekti į Bendrijos gamtinius vandenis arba kitaip juos užteršti.
   2.   Importuotoms siuntoms gabenti naudotas vanduo turi būti tvarkomas taip, kad nebūtų užteršti Bendrijos gamtiniai vandenys.
   7 straipsnis
   Taikymo diena
   Šis sprendimas taikomas praėjus 6 mėnesiams nuo jo paskelbimo.
   8 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. rugsėjo 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 324, 2003 12 11, p. 37. Sprendimas su paskutiniais pakeitimais, padarytais Sprendimu 2005/742/EB (OL L 279, 2005 10 22, p. 71).
   
      (3)  OL L 13, 1997 1 16, p. 28.
   
      (4)  OL L 268, 1991 9 24, p. 58.
   
      (5)  OL L 49, 2004 2 19, p. 11.
   
      I PRIEDAS
      I   DALIS
      Teritorijos, iš kurių į Europos bendriją leidžiama importuoti šaltavandenes dekoratyvines žuvis
      
                  Šalis
               
               
                  Teritorija
               
               
                  Pastabos (1)
                  
               
            
                  ISO kodas
               
               
                  Pavadinimas
               
               
                  Kodas
               
               
                  Apibūdinimas
               
               
                   
               
            
                  BR
               
               
                  Brazilija
               
               
                   
               
               
                   
               
               
                  Tik Cyprinidae
                  
               
            
                  CO
               
               
                  Kolumbija
               
               
                   
               
               
                   
               
               
                  Tik Cyprinidae
                  
               
            
                  CG
               
               
                  Kongo Respublika
               
               
                   
               
               
                   
               
               
                  Tik Cyprinidae
                  
               
            
                  MK (2)
                  
               
               
                  Buvusioji Jugoslavijos Respublika Makedonija
               
               
                   
               
               
                   
               
               
                  Tik Cyprinidae
                  
               
            
                  JM
               
               
                  Jamaika
               
               
                   
               
               
                   
               
               
                  Tik Cyprinidae
                  
               
            
                  SG
               
               
                  Singapūras
               
               
                   
               
               
                   
               
               
                  Tik Cyprinidae
                  
               
            
                  LK
               
               
                  Šri Lanka
               
               
                   
               
               
                   
               
               
                  Tik Cyprinidae
                  
               
            
                  TH
               
               
                  Tailandas
               
               
                   
               
               
                   
               
               
                  Tik Cyprinidae
                  
               
            II   DALIS
      Teritorijos, iš kurių į Europos bendriją leidžiama importuoti tropines dekoratyvines žuvis
      Visos Pasaulio gyvūnų sveikatos organizacijos (OIE) valstybės narės.
      (Šalių sąrašas pateiktas tinklalapyje http://www.oie.int/eng/OIE/PM/en_PM.htm)
      
         (1)  Jei pastabos nėra, apribojimai netaikomi. Jei iš šalies ar teritorijos leidžiama eksportuoti tik tam tikrų rūšių žuvis ir (arba) kiaušinėlius arba lytines ląsteles, rūšys turi būti nurodytos ir (arba) į šį stulpelį turi būti įtrauktas įrašas, pvz., „tik kiaušinėliai“.
      
         (2)  Laikinasis kodas neturi įtakos galutiniam šalies pavadinimui, kuris bus suteiktas pasibaigus šiuo metu Jungtinėse Tautose vykstančioms deryboms.
   
   
      II PRIEDAS
      
         
      
         
      
         
   
   
      III PRIEDAS
      Paaiškinimai
      Bendrosios gairės
      
                  a)
               
               
                  Sertifikatus išduoda eksportuojančiosios šalies kompetentingos institucijos.
               
            
                  b)
               
               
                  Kiekvieno sertifikato originalą sudaro vienas ant abiejų pusių spausdintas lapas, o kai teksto daugiau – dar ir pridėti lapai; visi šie lapai sudaro neatskiriamą ir nedalomą visumą.
               
            
                  c)
               
               
                  Kiekvieno puslapio dešiniajame viršutiniame kampe pažymima „originalas“ ir nurodomas kompetentingos institucijos suteiktas konkretus kodas. Visi sertifikato puslapiai numeruojami – (puslapio numeris) (bendras puslapių skaičius).
               
            
                  d)
               
               
                  Sertifikato originalas ir pavyzdiniame sertifikate nurodytos etiketės užpildomi bent viena oficialia ES valstybės narės, kurioje atliekama pasienio kontrolė, kalba ir paskirties ES valstybės narės kalba. Tačiau tos valstybės narės sertifikatą ir etiketes gali leisti užpildyti ir kita Bendrijos kalba, jei reikia, pridedamas oficialus vertimas.
               
            
                  e)
               
               
                  Sertifikato originalas užpildomas eksportui į Europos bendriją skirtos siuntos pakrovimo dieną, kompetentingos institucijos oficialiai paskirtam inspektoriui jį antspauduojant oficialiu antspaudu ir pasirašant. Tuo kompetentinga eksportuojančiosios šalies institucija užtikrina, kad laikomasi sertifikavimo principų, lygiaverčių nustatytiesiems Tarybos direktyvoje 96/93/EB.
               
            
                  f)
               
               
                  Antspaudo, išskyrus iškiliuosius, ir parašo spalva turi skirtis nuo teksto spalvos.
               
            
                  g)
               
               
                  Sertifikato originalas gabenamas kartu su siunta iki Europos bendrijos pasienio kontrolės posto.
               
            
                  h)
               
               
                  Sertifikatas galioja 10 dienų nuo išdavimo dienos. Gabenant laivu, galiojimo laikas pratęsiamas pridedant kelionės laivu trukmę.
               
            Sertifikatų I dalies pildymo gairės
      
                  a)
               
               
                  I.8 langelis. Kilmės regionas: prireikus: taikoma, tik kai yra nustatytos regionavimo priemonės ar apibrėžtos patvirtintos zonos pagal šio sprendimo arba Sprendimo 2003/858/EB nuostatas. Regionai ir patvirtintos zonos turi būti nurodyti taip, kaip nurodyta Europos Sąjungos oficialiajame leidinyje.
               
            
                  b)
               
               
                  I.10 langelis. Paskirties regionas: žr. I.8 langelį.
               
            
                  c)
               
               
                  I.13 langelis. Pakrovimo vieta: jei skiriasi nuo nurodytosios I.11 langelyje, nurodyti vietą, kurioje gyvūnai yra pakraunami, ypač išankstinio siuntos surinkimo atveju.
               
            
                  d)
               
               
                  I.20 langelis. Kiekis: nurodyti bendrą bruto ir bendrą neto svorį kilogramais.
               
            
                  e)
               
               
                  I.22 langelis. Pakuočių skaičius: nurodyti dėžių, kuriose gabenami gyvūnai, skaičių.
               
            
                  f)
               
               
                  I.25 langelis. Prekės, patvirtintos: išskirtiniais atvejais nurodyti žuvies paskirtį. (Kiekviename konkrečiame sertifikate nurodomas tik galimas panaudojimas):
                  
                              —
                           
                           
                              karantinui: tai susiję su karantinu, kaip reikalaujama atitinkamuose Bendrijos teisės aktuose,
                           
                        
                              —
                           
                           
                              naminiams gyvūnėliams: tai taip pat taikoma tais atvejais, kai dekoratyviniai akvakultūros gyvūnai yra skirti parduoti naminių gyvūnėlių parduotuvėse ar panašiose įmonėse,
                           
                        
                              —
                           
                           
                              cirkui ir (arba) parodai: tai taip pat taikoma tais atvejais, kai dekoratyviniai akvakultūros gyvūnai yra skirti eksponuoti akvariumuose ar panašiems atvejams, neskirti parduoti,
                           
                        
                              —
                           
                           
                              „kita“: skirta šioje klasifikacijoje nenurodytiems tikslams, pvz., privačiam importui ar gabenti laivais.
                           
                        
            
                  g)
               
               
                  I.28 langelis. Kartu su moksliniu rūšies pavadinimu gali būti nurodytas bendrinis pavadinimas.
               
            
   
      IV PRIEDAS